जी हां, रेस 3 को लेकर हाल ही में एक वीडियो फिल्म प्रोडक्शन की तरफ से शेयर किया गया है। दरअसल, इस वीडियो को देखेंगे तो पता चलेगा कि यह शूटिंग के दौरान शूट किया गया है। इसकी शुरुआत टैगलाइन डोंट ट्रस्ट एनीथिंग यू सी से होती है। इसके बाद जैकलीन फर्नांडिस नजर आथी हैं तो बताती हैं कि वे आबूधाबी के एक डेजर्ट में हैं। जैकलीन जहां एक ओर चॉपर से उड़ान भरने के लिए तैयार हैं वहीं सलमान खान बोलते नजर आते हैं कट। सलमान एक डायरेक्टर की तरह कट बोलते हैं। इसके बाद वे वन मोर बोलते हैं। जैसे ही सलमान वन बोलते हैं तो हाथों में कैमरा लिए अनिल कपूर एक और शॉट शूट करने के लिए तैयार हो जाते हैं। वे एक डेडीकेटेड कैमरामैन की तरह काम करते दिखाई देते हैं। आर्ट डायरेक्शन का जिम्मा स्टनिंग डेजी शाह के पास है तो लाइटमैन शाकिब सलीम बनते हैं। वीडियो में बॉबी देओल को बतौर कॉस्ट्यूम डिजाइनर दिखाया गया है। इसके बाद जैकलीन इस हार्डवकिंग क्रू को सबसे मिलवाती है। आखिर में इंतजार होता है एक्टर का और वो होते हैं रेमो डिसूजा। यह वीडियो प्रोडक्शन टीम द्वारा बनाया गया था जिसमें फिल्म की ज्यादातर स्टारकास्ट नजर आई।